VS000545
Datum: 1996-01-27T01:00:00.000+01:00
datum_sodbe_i_stopnje: 1998-05-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe skočnega sklepa in stopala in njihove posledice - poškodbe kože in njihove posledice
fischer: zelo hudi primeri
odskodnina: 8600000 SIT
opombe: II Ips 199/99. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Po poklicu frizerka.

## Škodni dogodek

Prometna nesreča.

## Poškodba

Dvojni zlom leve stegnenice, zlom desnega notranjega gležnja z izpahom, zlom V. levega rebra, šok zaradi hude krvavitve, raztrganina vranice, jeter in levega jajčnika, izliv krvi za potrebušnico, pretres možganov, izbitje treh gornjih sekalcev, raztrganina vezi med desno golenico in mečnico, zvin vratne hrbtenice, raztrganina na korenu nosu, gornji ustnici in bradi ter udarnine in odrgnine na levem komolcu in obeh golenih.

## Telesne bolečine

3000000 SIT Hude bolečine kumulativni 13 dni, zmerne 178 dni, lahke 41 dni. Vse življenje bo občasno trpela lahke in zmerne bolečine pri povečanih obremenitvah desne noge, zaradi dokazane hujše popoškodbene artroze pa je pričakovati, da se bodo z leti še stopnjevale.

#### Hospitalizacija

23 dni; trikratna operacija.

#### Ambulantno zdravljenje

Zdravljenje v zdraviliščih.

#### Rehabilitacija

Fizioterapija.

#### Nevšečnosti med zdravljenjem

Nošenje mavca, uporaba invalidskega vozička (48 dni), hoja z berglami (151 dni), odstranitev osteosintetskega materiala.

## Strah

500000 SIT Strahu ob samem dogodku tožnica ni utrpela, saj je bila v nezavesti in se nesreče ne spominja. 13 dni je trpela hud strah za izid zdravljenja, ki se je kasneje zmanjševal.

## Zmanjšanje življenjske aktivnosti

4500000 SIT Tožničino življenje se je zaradi posledic nesreče bistveno spremenilo: ovirana je pri vsakodnevnih opravilih (gospodinjstvo) in pri poklicnem delu (zaposlitev po 4 ure). Ne more se udeleževati športnih aktivnosti. Hudo prikrajšanje, ki povzroča duševne bolečine, so omejitve gibanja (hoja le po ravnem terenu v dolžini 500 metrov, ne more stati več kot eno uro ipd.), razvoj artroze, pojav psihičnih kriz, nošnja zobne proteze.

## Skaženost

600000 SIT Po poškodbah so tožnici ostale brazgotine na obrazu in sicer na zgornji ustnici dve navpično potekajoči sivi brazgotini 1,5 x 0,2 cm, nepravilno oblikovana brazgotina v obliki črke Y na korenu nosu ter poševna siva brazgotina dolžine 5 cm na bradi, kar tožnico moti v komuniciranju z drugimi ljudmi. Tožnica ima na trebuhu vzdolžno sivo pooperativno brazgotino dolžine 21 cm in širine 0,5 do 1 cm, 28 cm dolgo pooperativno brazgotino na zunanji strani levega stegna, pooperativni brazgotini 7 x 0,3 cm na zunanji strani desnega gležnja in 6 x 0,3 cm na notranji strani le-tega, poševno sivkasto brazgotino 4 x 1 cm na prednji strani desne goleni, ploščati brazgotini 3 x 3 cm na desnem kolenu in 10 x 3 cm na levi goleni. Številne brazgotine po celem telesu, posebej na obrazu in šepanje, povzročajo tožnici duševne bolečine. Te posledice se odražajo v stikih tožnice z drugimi ljudmi, posebej poleti na plaži, vsakodnevno pa pri tem, da tožnica ne nosi kratkih kril. To je sprememba, ki je posledica njenega občutenja neenakopravnosti zaradi številnih brazgotin.

**Zveza:**

ZOR člen 200, 203